open-index/open-wikipedia-markdown huggingface dataset:
Nikolaus IV

**Nikolaus IV**, syntymänimeltään **Girolamo Masci** (30. syyskuuta 1227–4. huhtikuuta 1292) oli paavina 22. helmikuuta 1288 – 4. huhtikuuta 1292. Taustaltaan hän oli fransiskaanimunkki. Hän oli hurskas ja rauhaarakastava paavi, jolla ei ollut tarvetta taistella kirkon puolesta harhaoppisia vastaan tai lähteä ristiretkille.

## Lähteet
*

### Viitteet

## Aiheesta muualla
Celestinus V (paavi)

**Celestinus V** eli **Pyhä Peter Celestine** (1215 Isernia, Abruzzo, Italia – 1296) oli paavina 5. heinäkuuta 1294 – 13. joulukuuta 1294. Hän oli kastenimeltään Pietro Angelerio, köyhän mutta uskonnollisen talonpoikaisperheen yhdestoista lapsi. Isänsä kuoltua Pietro alkoi työskennellä pelloilla mutta lähti sitten opin tielle. Hänestä tuli benediktiinimunkki 17-vuotiaana. Benediktiinimunkkeihin kuuluva munkkikunta selestiiniläiset on saanut nimensä hänen mukaansa.

Celestinus suostui vastentahtoisesti paaviksi edeltäjänsä kuoltua, koska kardinaalit eivät pääseet sopuun uudesta paavista. Viiden kuukauden päästä hän luopui paaviudesta.

Celestinus kanonisoitiin pyhimykseksi (Pyhä Peter Celestine) vuonna 1313, ja hänen muistopäiväänsä vietetään 19. toukokuuta.

## Lähteet
* 
* 

### Viitteet

## Aiheesta muualla
Ala-Kanada

**Ala-Kanada** oli Yhdistyneen kuningaskunnan siirtokunta Pohjois-Amerikassa, St. Lawrence -joen itäpäädyssä. Se käsitti nykyisen Québecin provinssin eteläosan.

Ala-Kanada luotiin vuonna 1791, kun brittiläinen siirtokunta Québec jaettiin Ala- ja Ylä-Kanadaan.

Ala-Kanada muodostui osasta entisestä Ranskan siirtokunnasta nimeltä Uusi Ranska, joka luovutettiin Yhdistyneelle kuningaskunnalle, kun se oli voittanut Ranskan muun muassa seitsenvuotisessa sodassa. Muista entisen Uuden Ranskan Yhdistyneelle kuningaskunnalle luovutetuista osista muodostuivat Ylä-Kanada ja Nova Scotia, sekä myöhemmin myös New Brunswick ja Prinssi Edwardin saari.

Ala- ja Ylä-Kanada, sekä niiden lakia säätävät elimet lakkautettiin 1841. Siirtokunnat yhdistettiin Kanadan provinssiksi.
Glenn Hughes (laulaja)

**Glenn Martin Hughes** (18. heinäkuuta 1950 – 4. maaliskuuta 2001) oli diskoyhtye Village Peoplen alkuperäisjäsen vuosina 1977–1996, ja hänen bassoäänensä on kuultavissa tärkeässä osassa lähes jokaisen Village People -hitin taustalla. Hughes  esiintyi pukeutuneena moottoripyöräilijän mustaan nahka-asuun.

Hughes keräsi 1970-luvulla tietulleja New Yorkissa. Hänen ystävänsä kehottivat häntä vastaamaan tuottaja Jacques Moralin ilmoitukseen, jossa etsittiin hyvännäköisiä ja viiksekkäitä laulajia ja tanssijoita. Hughes harrasti moottoripyöriä, ja niin hän puki yhtyeen roolileikissä ylleen mustan nahkapuvun ketjuineen ja kasvatti niin kutsutut ”handlebar”-viikset. Village Peoplen hittien myötä hänestä tuli yksi diskon kulta-ajan tunnetuimmista ikoneista. Vastoin yleistä luuloa Glenn Hughes oli hetero, ei homo.  Hughes oli tunnettu myös siitä, että hänet saattoi usein nähdä chopper-pyöränsä selästä New Yorkin kaduilla.

Hughes lopetti tanssimisen yhtyeessä tuntemattomista syistä vuonna 1996, mutta pysyi mukana järjestelypuolella. Hughesilla todettiin keuhkosyöpä, johon hän kuoli 2001, ja hänet haudattiin nahka-asussa Saint Charlesin hautausmaalle Farmingdalessa, joka sijaitsee Long Islandilla New Yorkin osavaltiossa.

## Lähteet

## Aiheesta muualla
* Virallinen Village Peoplen kotisivut 
* 
* Glenn Hughes Find a Gravessa
Megatokyo

**Megatokyo** on suosittu, manga-tyyliin piirretty nettisarjakuva, jota päivitetään maanantaisin, keskiviikkoisin ja perjantaisin. Sarjakuvan tekijä on arkkitehti Fred Gallagher. Alkujaan mukana oli myös Rodney Caston. Sarjakuva ilmestyi ensimmäisen kerran 14. heinäkuuta 2000. 

*Megatokyon* tarina on keskittynyt Piron, mangasta ja animesta kiinnostuneen otakun ja pelihullun Largon matkaan ja elämään Tokiossa Japanissa. 

*Megatokyoa* on käännetty myös muille kielille, muun muassa suomeksi, saksaksi ja espanjaksi. 

## Aiheesta muualla
*Suomenkielinen Megatokyo
*Englanninkielinen Megatokyo
Verkkouutiset

**Verkkouutiset** on suomalainen poliittinen verkkolehti, jota tuottaa Kansallisen Kokoomuksen omistama Kansalliskustannus oy.

Verkkouutisten vastaava päätoimittaja on Kasperi Summanen, joka on myös sen sisarlehden *[[Nykypäivä]]n* päätoimittaja. Molemmat julkaisut ovat Kokoomuksen äänenkannattajia.

*Verkkouutiset* julkaisee ajankohtaisia politiikan, talouden, kotimaan ja ulkomaiden uutisia. Blogikirjoituksista osa vastaa väljästi puolueen piirissä olevia näkemyksiä. *Verkkouutiset* julkaisee videomateriaalia verkkosivujensa lisäksi YouTube-palveluun. Videosarjoihin lukeutuvat muun muassa Sanna Ukkola Show ja Ben Zyskowiczin isännöimä BenTV.

## Historia
*Verkkouutiset* perustettiin vuonna 1996 ja se oli yksi ensimmäisiä suomalaisia verkkomedioita
. Ensimmäiset uutiset julkaistiin 5. syyskuuta 1996. Alkuvaiheessa sivusto päivittyi muutaman kerran viikossa. Vuonna 2001 sen ulkoasua uudistettiin ensimmäisen kerran, ja samalla sivustolle tulivat päivittäiset pikauutiset.

*Verkkouutiset* on alusta alkaen ollut kokoomuksen äänenkannattaja. Alkuvaiheessa se toimi erillään kokoomuksen toisesta äänenkannattajasta *Nykypäivästä*. Julkaisut eivät kilpailleet keskenään, sillä paperilehtenä ilmestynyt *Nykypäivä* ja verkkojulkaisu *Verkkouutiset* täydensivät toisiaan.

*Verkkouutisten* uutispäällikkö Pete Pakarinen voitti 2008 Euroopan parlamentin journalismipalkinnon internet-sarjassa. Hän sai palkinnon laitonta maahanmuuttoa koskevasta artikkelistaan.

Vuonna 2010 toteutettiin uudistus, jonka myötä *Verkkouutisia* julkaissut Suomen Kansallisverkko Oy ja *Nykypäivää* julkaissut Nykypäivä-lehti Oy yhdistettiin. Uuden kustannusyhtiön nimeksi tuli Kansalliskustannus Oy. Samalla molempien lehtien toimitukset yhdistettiin. Uuden yhteistoimituksen päätoimittajaksi tuli Tapani Mäkinen. Yhdistymisestä huolimatta *Nykypäivä* ja *Verkkouutiset* jatkoivat erillisinä nimikkeinä, joista toinen jatkoi ilmestymistä paperilehtenä ja toinen verkkojulkaisuna.

Maaliskuussa 2013 *Verkkouutisten* ja Nykypäivän päätoimittajaksi tuli Alberto Claramunt. Hän toimi tehtävässään vuoteen 2021 asti, jolloin päätoimittajaksi tuli Kasperi Summanen.

Nykyään *Verkkouutiset* on lukijamääriltään maakuntalehtien tasolla. Lukijamäärät ovat verkossa korkeammat kuin muilla puoluelehdillä.

## YouTube-tili
*Verkkouutisten* YouTube-tili on perustettu vuonna 2012. Ensimmäinen *Verkkouutisten* palveluun lataama video on vuodelta 2014.

## Päätoimittajat
* Ilkka Ahtokivi (1996–2010)
* Tapani Mäkinen (2010–2013)
* Alberto Claramunt (2013–2021)
* Kasperi Summanen (2021–)

## Lähteet
* 
### Viitteet

## Aiheesta muualla
* Nykypäivä
The Wicker Man (kappale)

**The Wicker Man** on Iron Maidenin ensimmäinen single *[[Brave New World]]* -albumilta. Single julkaistiin 8. toukokuuta 2000. Se pohjautuu vuonna 1973 tehtyyn elokuvaan *[[Uhrijuhla (elokuva)|Uhrijuhla]]*. Kappaleen ovat tehneet yhteistyössä Bruce Dickinson, Steve Harris ja Adrian Smith. Single oli Suomen virallisella listalla parhaimmillaan sijalla 11 ja Yhdistyneessä kuningaskunnassa sen listasijoitus oli 9.

## Kappaleet

### Standard edition
#
#
#
#

### Limited edition
Rajoitettu painos sisälsi kaksi CD:tä ja kaksipuolisen julisteen. Euroopan julkaisu sisälsi myös lasinalusen.

#### Ensimmäinen CD
#
#
#
#

#### Toinen CD
#
# 
#
#

### 12" picture disc LP
#
#
#

## Kokoonpano
* Bruce Dickinson – laulu
* Steve Harris – basso, taustalaulu
* Dave Murray – kitara
* Adrian Smith – kitara, taustalaulu
* Janick Gers – kitara
* Nicko McBrain – rummut
Tuomo Turunen

**Tuomo Turunen** (s. 30. elokuuta 1987 Kuopio) on suomalainen uransa päättänyt jalkapalloilija. Turunen oli monipuolinen puolustuspelaaja, joka kykeni pelaamaan sekä keskus- ja laitapuolustajana että puolustavana keskikenttäpelaajana.

Turusen isoveli Teemu Turunen ja veljesten isä Jari Turunen pelasivat aikanaan jalkapalloa pääsarjatasolla.

## Ura

Turunen syntyi Kuopiossa, mutta sai jalkapallo-oppinsa Haminassa ja Kotkassa. Hän edusti juniorina Kotkan Nappuloita, Haminan Pallo-Kissoja, Kotkan Jäntevää ja Kotkan Työväen Palloilijoita. Ensiesiintymisensä Suomen korkeimmalla sarjatasolla Veikkausliigassa hän teki KooTeePeessä kaudella 2003. KooTeePeestä hän siirtyi Honkaan, jonka kanssa hän saavutti SM-hopeaa kaudella 2008. Heinäkuussa 2009 Turunen siirtyi ruotsalaisseura IFK Göteborgiin. Ruotsissa hän pelasi myös Trelleborgin joukkueessa, kunnes palasi kaudeksi 2013 Suomeen FC Interin joukkueeseen. Kaudeksi 2014 Turunen siirtyi pelaamaan Ykköstä KTP:ssä.

Turunen on pelannut useita otteluita Suomen poikien ja nuorten maajoukkueissa. Hän kuului alle 17-vuotiaiden joukkueeseen vuoden 2003 MM-kilpailuissa ja alle 21-vuotiaiden joukkueeseen vuoden 2009 EM-kilpailuissa. Hänet valittiin jälkimmäisen ikäluokan parhaaksi pelaajaksi Suomessa vuonna 2008. Ensiesiintymisensä Suomen A-maajoukkueessa Turunen teki 4. helmikuuta 2009 ystävyysottelussa Japania vastaan.

## Lähteet
François Grimaldi

**François Grimaldi** johti joukkoa, joka valtasi Monacon kallion 8. tammikuuta 1297. Pukeutuneena fransiskaanimunkiksi hän pääsi linnan porteista sisään ja kaappasi sen joukkoineen. Tämän vuoksi Monacon vaakunaa ympäröi kaksi munkkia miekat kädessä.
Joukko piti Monacoa hallussaan neljä vuotta, kunnes Genova valtasi Monacon kallion.

François oli genovalaisen aatelissuvun poika ja hänen sukunsa jäseniä oli johtanut Genovan tasavaltaa 1100-luvulla. François meni naimisiin Aurelia del Carretton kanssa 1295, mutta avioliitto oli lapseton. 
François kuoli maanpaossa vuonna 1309 ja Monacon nimellinen valta siirtyi hänen serkulleen Rainierille. Rainier I:n jälkeläiset, Grimaldin suku hallitsee yhä Monacoa.

## Lähteet
* Françoise de Bernardy, Princes of Monaco: the remarkable history of the Grimaldi family, ed. Barker, 1961
Betel-kirkko (Viipuri)

**Betel-kirkko** () oli Viipurin kaupungissa sijainnut metodistikirkko. Kirkko sijaitsi Linnoituksen kaupunginosassa osoitteessa Torkkelinkatu 5. Rakennuksella ei ulkoapäin ollut juurikaan kirkolle ominaisia piirteitä, ja se olikin oikeastaan rukoushuone. Betel oli Viipurin suomalaisen kaupunkiseurakunnan ja ruotsalais-venäläisen metodistiseurakunnan yhteinen kirkko. Kirkkorakennus tuhoutui talvisodassa 1940.

## Lähteet
* Koponen Paavo, Karjalan kirkkokummut. Tammi, 1999.
Procopius

**Procopius** (325/326 Kilikia – 27. toukokuuta 366 Traakia) oli usurpaattori eli vallananastaja ja vastakeisari Rooman valtakunnassa keisari Valensin aikana.

Procopius oli sukua keisari Julianus Apostatalle, ja hän toimi keisarin pohjoisen armeijan komentajana Persian-sotaretkellä vuonna 363. Julianus kuitenkin kaatui sotaretkellä ja uudeksi keisariksi tuli Jovianus, joka suhtautui Procopiukseen epäluuloisesti. Niinpä Procopius piiloutui Julianuksen hautajaisten jälkeen ja jatkoi piileskelyään aina seuraavan keisarin, Valensin, hallituskaudelle asti. Syyskuussa 365 hän julistautui Konstantinopolissa keisariksi käyttäen hyväkseen voimakasta Valensin vastaista mielipidettä. Hän sai aluksi laajaa kannatusta, mutta seuraavana vuonna Valens onnistui kukistamaan hänet Nakoleian taistelussa (nykyään Seyitgazi Turkissa). Hänen sukulaisensa Marcellus yritti jatkaa vastakeisarina, mutta hänetkin vangittiin pian ja teloitettiin.
Jukka Vanninen

**Jukka Vanninen** (s. 31. tammikuuta 1977 Riihimäki) on suomalainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja. Veikkausliigassa Vanninen on pelannut yhdeksän kautta ja edustanut FC Jazzia, FC Hämeenlinnaa, FC KooTeePeetä ja FC Lahtea.

Vanninen on pelannut 178 liigaottelua, joissa hän on tehnyt 11 maalia. Vannisen liigadebyytti tapahtui 2. heinäkuuta 1995 ottelussa FF Jaro – FC Jazz (0–2). Kaudella 2001 hän pelasi FC Hämeenlinnan joukkueessa Ykkösessä, jolloin joukkue nousi Veikkausliigaan ja edusti sen jälkeen liigassa seuraa kausina 2002–2004. Ensimmäisen liigamaalinsa hän teki 27. toukokuuta 2002 ottelussa FC Hämeenlinna – Tampere United (1–1). Vanninen edusti Veikkausliigassa kaudet 2005–2006 FC KooTeePeetä ja siirtyi kaudeksi 2007 Ykkösessä pelanneeseen FC Hämeenlinnaan. 

Kaudella 2008 Vanninen palasi Veikkausliigaan FC Lahden joukkueessa, jota hän edusti kauteen 2010 saakka. Kausina 2008 ja 2009 Vanninen toimi FC Lahden kapteenina, jopa pelatessaan yhdessä Jari Litmasen kanssa. Kaudella 2009 Vanninen valittiin Lahden liigajoukkueen parhaaksi pelaajaksi.

Jukka Vanninen pelasi jo 14-vuotiaana Riihimäen Palloseuran edustusjoukkueessa. Pituutta hänellä on 176 senttimetriä ja painoa 76 kiloa. Vanninen toimii myös Riihimäen Palloseuran organisaatiossa valmennustehtävissä.

## Lähteet

## Aiheesta muualla
* Vanninen FC Lahden kapteeniksi
Nippi

**Nipiksi** (engl. *a nip*) kutsutaan yleensä paperikoneen, kartonkikoneen tai selluloosankuivauskoneen telapuristimen puristusta. Puristuksen kovuus on riippuvainen puristintelojen pinta-aineen kovuudesta ja telojen puristusvoimasta, mitä mitataan viivapaineella kilonewtoneina metrille (kN/m).

## Telapuristimet

### Tavalliset telapuristimet

Paperin ollessa viiraosalta puristinosalle tullessaan kosteaa ensimmäisellä telapuristimella viivapaineet ovat vähäisiä, esimerkiksi 40 kN/m-50 kN/m, kun taas toisella telapuristimella ne voivat olla jo 60 kN/m-70 kN/m. Kolmannella telapuristimella voivat viivapaineet olla jo 80 kN/m - 120 kN/m.

### Isotelapuristimet

Tavallisia telapuristimia suuremman kuiva-ainepitoisuuden saavuttamiseksi käytetään halkaisijaltaan tavallisia telapuristimia suurempihalkaisijaisia telapuristimia, mitä kutsutaan isoteloiksi kartonginvalmistuksessa, missä koneen käyntinopeus on hitaampi kuin paperinvalmistuksessa ja missä kartonkiradan neliomassa on suurempi kuin paperinvalmistuksessa. Näin ollen kartonkirata kestää murtumatta suurempaa puristusvoimaa kuin paperirata. Siksi voidaan käyttää tavanomaista telapuristinta suurempaa viivapainetta, jolloin painekuviosta tulee kuvaajaltaa terävämpi. Tällöin puhutaan kovasta nipistä eli kovasta puristuksesta.

## Kenkäpuristimet

Kenkäpuristimissa viivapaineet voivat olla moninkertaisia kolmannen telepuristimen viivapaineisiin verrattuina. Puristuksen painemuotokuvaajan ollessa pidempi, kutsutaan kenkäpuristimen puristusta "pitkäksi nipiksi" johtuen siitä, että paperi on yhdessä kenkäpuristimessa puristuksessa pidempään kuin telapuristimessa.
Viiraosa

**Viiraosa** on paperinvalmistukseen, kartonginvalmistukseen tai selluloosan kuivaukseen käytettävän koneen ensimmäinen osa, johon paperi-, kartonki- tai selluloosamassa ruiskutetaan perälaatikosta viiran tai viirojen edelleen kuljetettavaksi koneen puristinosalle.

Viiraosalla poistuu suhteessa suurin osa paperiradassa olevasta vedestä muihin koneenosiin verrattuna.

Tasoviiran vedenpoisto tapahtuu pääosin viirakankaan alle sekä/tai päälle sijoitetuilla imulaatikoilla ja yleensä viiraosan loppuun sijoitetulla imutelalla.

Uudemmanaikaisissa ”kitaformereissa” paperirata johdetaan perälaatikolta noin 70–80 asteen kulmassa suoraan kahden viiran väliin. Tällaisessa ratkaisussa voidaan käyttää MB- eli kuormituslaatikkoa sekä imu- eli formeritela voidaan sijoittaa jo heti perälaatikon jälkeen. Kitaformerissa radan molemmilla puolilla on viira, jolloin radan merkkaantuminen on myös vähäisempää, kuten tasoviirakoneessa, jossa koneen yläpuolella ei ole viiraa. Viiraosan kuormituslaatikoilla on veden poistamisen lisäksi tehtävänä poistaa flokit sekä orientoida kuidut rainassa. 
Kuormituslaatikoissa on lukuisia eri tasossa olevia keraamisia listoja, jotka aiheuttavat väristystä paperirainaan sen kulkiessa kuormituslaatikon ylitse.

Ellei viiraosalta tulevan paperiradan kosteusprosentti ole riittävän alhainen, vaikeutuu paperiradan siirtäminen puristinhuovalle.
Jussi Kinnaslampi

**Jussi Kinnaslampi** (s. 5. joulukuuta 1979 Kotka) on suomalainen entinen jalkapalloilija. Hän oli pelipaikaltaan keskuspuolustaja. 

Kinnaslampi on pelannut Suomen korkeimmalla sarjatasolla Veikkausliigassa seitsemän kautta, joista suurimman osan FC KooTeePeessä. Yhteensä hänella on 112 liigaottelua, joissa hän on tehnyt 11 maalia. 

Kinnaslammen kasvattajaseura on Peli-Karhut, josta hän siirtyi B-juniorina Myllykosken Palloon. Debyyttinsä Suomen pääsarjatasolla Veikkausliigassa Kinnaslampi teki kaudella 2001 FC Lahdessa. FC KooTeePeetä hän edusti Veikkausliigassa kausina 2003–2007. Pääsarjassa hän on edustanut lisäksi Kuopion Palloseuraa kaudella 2008. Alemmilla sarjatasoilla hän on edustanut lisäksi Riihimäen Palloseuraa ja Rakuunoita. Kausina 2009–2011 Kinnaslampi pelasi Ykkösessä FC KooTeePeessä.

Kinnaslammen isä Juha Kinnaslampi pelasi MyPassa seuran ensimmäisellä pääsarjakaudella 1975. Hänen veljensä Anssi Kinnaslampi on koripalloilija.

## Lähteet

## Aiheesta muualla

* Kinnaslampi KooTeePeen sivustolla
Mari Vainio

**Mari Vainio** (s. 1. heinäkuuta 1968 Uddevalla, Ruotsi) on suomalainen näyttelijä. Hän valmistui Teatterikorkeakoulusta vuonna 1992. Teatterin ohella Mari Vainio on näytellyt elokuvissa, radiossa ja televisiosarjoissa. Hän on näytellyt muun muassa ohjelmissa *[[Ihmeidentekijät]]*, *[[Ansa ja Oiva]]* ja juontanut *[[Thilia Thalia]]* -tietovisaa. Vainio on myös esiintynyt piirrossarjoissa äänellään. Hän näytteli *[[Kansankynttilät]]*-televisiosarjassa, jota hän myös käsikirjoitti yhdessä Timo Parvelan kanssa.

## Yksityiselämä
Mari Vainio on puhunut julkisuudessa 19-vuotiaan poikansa itsemurhasta vuonna 2012.

## Filmografia
### Elokuvat

### Televisiosarjat

### Dubbaukset

## Lähteet

## Aiheesta muualla
* 
*
Ozerne

**Ozerne** (; ) on ukrainalainen lentotukikohta Žytomyrin alueella Ukrainan pohjoisosassa. Sen ICAO-tunnus on **UKKO**.

## Lähteet

## Aiheesta muualla
* Ukrainan lentoasemat (web,tel)  englanniksi
Gulfstream IV

**Gulfstream Aerospace G-IV** on yhdysvaltalainen pitkän kantaman liikelentokone, jota valmistaa Gulfstream Aerospace. Sitä käytetään siviilikäytön lisäksi myös ilmavoimissa. Ruotsin Flygvapnetissa se on sekä VIP-kuljetuksiin että elektroniseen tiedusteluun käytetty lentokonetyyppi.

Vuonna 2023 lentokonetyypin omistajiksi tai käyttäjiksi mainittiin poplaulaja Justin Bieber, näyttelijä Tom Cruise ja supermalli Bella Hadid. 

## Lähteet
*  

### Viitteet

## Aiheesta muualla
*TP 102 Gulfstream IV G 
*Kuva Gulfstream IV:stä
Latinalaisen Amerikan yhdentymisliitto

**Latinalaisen Amerikan yhdentymisliitto** ( port. *Associação Latino-Americana de Integração*) eli   **ALADI** on Keski- ja Etelä-Amerikan maiden talousjärjestö, jonka päämaja on Montevideossa, Uruguayssa.  Se aloitti toimintansa vuonna 1981.
Se pyrkii rakentamaan alueelle yhteismarkkinat edistääkseen alueen taloudellista ja sosiaalista kehitystä.  

## Jäsenmaat

## Pääsihteerit

## Lähteet
Sonny and Cher

**Sonny and Cher** oli yhdysvaltalainen rock-duo, joka koostui aviopuolisoista Sonny Bonosta ja Cheristä. Se perustettiin Los Angelesissa noin vuonna 1963. Heinäkuussa 1965 yhtye julkaisi singlen *I Got You Babe*, joka pääsi Yhdistyneessä kuningaskunnassa ja Yhdysvalloissa listaykköseksi. Vuonna 1967 yhtyeen jäsenet esiintyivät William Friedkinin elokuvassa *Good Times*. Duo hajosi vuonna 1974, mutta se esiintyi jälleen yhdessä vuonna 1987. Sonny Bono kuoli vuonna 1998.

## Jäsenet
* Sonny Bono
* Cher

## Diskografia

### Albumit
* *Baby Don't Go* (1965)
* *Look at Us* (1965)
* *Wonderous World of Sonny & Cher* (1966)
* *In Case You're in Love* (1967)
* *Good Times* (1967)
* *Sonny & Cher Live* (1971)
* *All I Ever Need Is You* (1972)
* *Live in Las Vegas, Vol. 2* (1974)
* *Mama Was a Rock'n'Roll Singer* (1974)

### Singlet
* "Love is Strange" (1964)
* "I Got You Babe" (1965)
* "The Letter" (1965)
* "Baby Don't Go" (1965)
* "Just You / Sing C'est La Vie" (1965)
* "But You're Mine" (1965)
* "Have I Stayed Too Long" (1966)
* "Little Man" (1966)
* "Living for You" (1966)
* "What Now My Love" (1966)
* "The Beat Goes On" (1967)
* "All I Ever Need is You" (1971)
* "A Cowboys' Work Is Never Done" (1972)
* "When You Say Love" (1972)
Svend Asmussen

**Svend Asmussen** (28. helmikuuta 1916 Kööpenhamina – 7. helmikuuta 2017) oli tanskalainen jazzviulisti, kapellimestari ja säveltäjä sekä näyttelijä. Hän esiintyi suositussa jazztriossa ruotsalaisten Alice Babsin ja Ulrik Neumannin kanssa. Hän sävelsi myös paljon elokuvamusiikkia. Näyttelijänä hän esitti yleensä muusikkoa, mutta ''Peppi Pitkätossu'' -elokuvassa (1949) hän oli postiljooni.

## Lähteet

## Aiheesta muualla
*
Jani Koivisto

**Jani Koivisto** (s. 25. helmikuuta 1985 Helsinki) on uransa lopettanut suomalainen jalkapalloilija. Hän oli pelipaikaltaan hyökkääjä.

Koivisto on Helsingin Jalkapalloklubin kasvatti. Hän edusti Veikkausliigassa HJK:n lisäksi FC KooTeePeeta ja FF Jaroa. Koivisto pelasi uransa aikana yhteensä 82 liigaottelussa ja teki niissä 17 maalia. Uransa hän lopetti kauteen 2010 Ykkösen FC Viikingeissä.
Derek Ibbotson

**George Derek Ibbotson** (17. kesäkuuta 1932 Huddersfield – 23. helmikuuta 2017) oli englantilainen kestävyys- ja keskimatkojen juoksija.

Ibbotson opiskeli Almondburyn King James's Grammar Schoolissa. Vuonna 1951 hän voitti Ison-Britannian juniorimestaruuden juoksussa. Asepalvelus Royal Air Forcessa keskeytti Ibbotsonin uran hetkeksi, mutta asepalveluksen jälkeen hän palasi urheiluun. Melbournen olympialaisissa 1956 Ibbotson voitti 5 000 metrin juoksussa pronssimitalin. Olympialaisten jälkeen hän päätti keskittyä mailin juoksuun.

Lontoossa 19. heinäkuuta 1957 Ibbotson juoksi mailin maailmanennätyksen parantaen 0,8 sekuntia John Landyn kolme vuotta aiemmin tekemää ennätystä. Ibbotsonin uusi ennätys oli 3.57,2, ja neljännesmaileittain hänen aikansa olivat 56,0 – 60,4 – 63,9 – 56,9. Seuraavana vuonna hän oli mukana 4&nbsp;×&nbsp;mailin viestijoukkueessa, joka teki uuden maailmanennätyksen. Myöhemmin hän teki uudet maailmanennätykset kahden mailin juoksussa ulko- ja sisäradoilla.

## Lähteet
* 

### Viitteet
Ludmila Formanová

**Ludmila Formanová** (s. 2. tammikuuta 1974 Cáslav) on tšekkiläinen 800 metrin juoksija. Ensimmäisen arvokisamitalinsa hän saavutti 1995 MM-hallikisoissa juostuaan Tšekin pitkän viestin joukkueessa hopealle. 1998 EM-hallikisoissa Valenciassa hän voitti 800 metrillä kultaa ajalla 2.02,30. Formanová oli ensimmäinen joka voitti Maria Mutolan hallimaailmanmestaruuskilpailuiden loppukilpailussa. Hän teki sen Maebashin kisoissa vuonna 1999 hallimaailmanmestaruuskilpailujen ennätysajalla 1.56,90. Hän voitti ennätysajallaan 1.56,56 samana vuonna ulkoratojen maailmanmestaruuden Sevillan kisoissa.

## Aiheesta muualla
*
Jouko Kuha

**Jouko Santeri Kuha** (s. 30. syyskuuta 1939 Ranua) on suomalainen este-, kestävyys- ja maastojuoksija. Kuha juoksi Tukholmassa 17. heinäkuuta 1968 3&nbsp;000 metrin esteiden maailmanennätyksen 8.24,2. Tällä tuloksella hän on edelleen matkan yhdeksänneksi nopein suomalaisjuoksija. Kuha voitti universiadeissa kultaa estejuoksussa ajalla 8.38,2 Tokiossa 1967.

Seuratasolla Kuha edusti vuoteen 1963 Kokkolan Veikkoja, vuoteen 1973 Kaipolan Virettä ja sen jälkeen Kenttäurheilijat-58:aa. Pro Urheilu -palkinnon Kuha sai vuonna 2009.

## Henkilökohtaiset Suomen mestaruudet

## Suomen ennätykset

## Lähteet
Kimmo Haavisto

**Kimmo Haavisto** (s. 11. toukokuuta 1971, Pori, Suomi) on suomalainen muusikko, säveltäjä, sanoittaja ja tuottaja. Hän on vaikuttanut muun muassa yhtyeissä Nuoret Vihaiset Miehet, Puutarhurit, Iskias, Työläiset, Lemmentaikurit ja GüNz 47. Pisimmän työnsä hän on tehnyt Nuoret Vihaiset Miehet -yhtyeessä, jossa hän on ollut biisintekijänä vuodesta 1989 lähtien. Haavisto on vaikuttanut myös elävänmusiikin yhdistys Karhurock ry:ssä puheenjohtajana sen perustamisesta asti. Vuonna 2013 Haavisto perusti Valerian Music levymerkin joka on julkaissut mm. Nuoret Vihaiset Miehet -yhtyeen tuotantoa.

## Diskografia
### Nuoret Vihaiset Miehet
### Singlet
* Ässät taistelee / Patasydän (feat. Olli Lindholm) (2003)
* Kaikki tahtoo / Niinkuin aina (2004)
* Eksyneet / Niinkuin aina (2005) 
* Tää kesä (ei pääty koskaan) (2007)
* Sydän on sinivalkoinen (2009)
* 1989 (painukaa...) (2012) 
* Tänään ollaan kuninkaita (2016) 
* Kahdestaan (2016)
* Yksin (2016)

### Minialbumit
* Ananasta & Rauhaa (1992)
* Maanantai klo 4.45 (2001)

### Albumit
* Prrrkele !?! (1994)
* Maailmanloppua odotellessa (1997)
* 1989 (2022)

### Mukana kokoelmilla
* Pop Today ("NVM II", "Perjantai 13.päivä")
* Rock-Pori ("Lenita")
* Protpori ("Tukehdun", "Ilman sua", 1999)
* Suomipunkkia 2 -kokoelmalevy ("Hyvästi!", 2002)
* Sydän on sinivalkoinen - sinivalkoista lätkämusaa ("Sydän on sinivalkoinen", "Patasydän", 2009)

### Puutarhurit
#### EP:t
* *esipuhe.* (2002)

#### Mukana kokoelmilla
* Satrecs vol.1 (*Kuninkaitten kuolema*, 2002)

### Iskias
#### Albumit
* *[[Oikeus ja kohtuus (albumi)|Oikeus ja kohtuus]]* (2008)

#### Singlet
* *[[Pelottaa|Huomisen kyynel / Pelottaa]]* (2007)
* *[[Hulluksi teit]]* (2008)

### Kranni Klopit

#### Singlet
* Porilaista hulluutta (2015)

## Lähteet
Kimmo Haaviston kotisivu
Karolingit

**Karolingit** olivat hallitsijasuku, joka hallitsi Frankkien valtakuntaa vuosina 751–843 sekä sen useita seuraajavaltioita, kuten nykyistä Ranskaa edeltänyttä Länsi-Frankiaa lyhyin katkoksin vuoteen 987. Karolingikuninkaat ottivat vuonna 800 käyttöön keisarin arvon, jolloin syntyi Karolingien keisarikunta.

## Historia

Karolingit toimivat alkuaan Frankkien valtakuntaa hallinneiden merovingien suvun kuninkaiden major domuksina (linnanherra tai käskynhaltija) ja seurasivat vuonna 751 merovingejä hallitsijasukuna. 

Karolingien kantaisä oli Austrasian major domus Pipin I, jonka mukaan sukua kutsuttiin aluksi pippinideiksi. Myöhemmin suku sai nimen arnulfingit Metzin arkkipiispan Arnulfin mukaan. Sukua alettiin kutsua karolingeiksi Kaarle Martelin noustua Frankkien valtakunnan major domukseksi ja todelliseksi hallitsijaksi.

Karolingihallitsijat herättivät henkiin ajatuksen läntisestä keisarista, jollaista ei Länsi-Rooman hajoamisen jälkeen ollut. Suvun kuuluisin jäsen on Kaarle Suuri, joka kruunattiin keisariksi vuonna 800. Viimeinen karolingikeisari kuoli jo vuonna 899, ja karolingien alamäki oli nopeampaa kuin heidän nousunsa. Karolingit hallitsivat kuitenkin nykyisen Ranskan alkumuotoa vuoteen 987 saakka, jolloin kapetingit korvasivat heidät.

## Suvun hallitsijat
### Jakamaton Frankkien valtakunta
* Pipin Pieni 751–768
* Kaarloman 769–771
* Kaarle Suuri 771–814
* Ludvig Hurskas 814–840

### Italialainen eli lothringeniläinen sukuhaara
* Lothar I 840–855
* Ludvig II  855–875

### Saksalainen sukuhaara
* Ludvig Saksalainen 840–876
* Kaarle Paksu 884–888

### Ranskalainen sukuhaara
* Kaarle Kaljupää 843–877
* Ludvig II Änkyttäjä 877–879
* Ludvig III 879–882
* Kaarloman II 879–884
* Kaarle III Yksinkertainen 898–922
* Ludvig IV 936–954
* Lothair 954–986
* Ludvig V 986–987

## Lähteet

## Aiheesta muualla
Rufus

**Rufus** on miehen etunimi.

Rufus on latinaisperäinen nimi, jonka merkitys on "punainen" / "punatukkainen". Katolisella kirkolla on useita Rufus-nimisiä pyhimyksiä.

Suomen almanakassa nimi oli vuosina 1708-1907, ja ruotsinkieliseen almanakkaan Rufus palautettiin vuonna 2000.

Elokuuhun 2025 mennessä Suomessa on Digi- ja väestötietoviraston tietojen mukaan noin 330 miestä saanut nimekseen Rufus.

## Tunnettuja Rufus-nimisiä

* Rufus Festus Avienus (300-luvulla), roomalainen runoilija
* Rufus W. Cobb (1929–1913), yhdysvaltalainen poliitikko
* Rufus Wilmot Griswold (1815–1857), yhdysvaltalainen runoilija, toimittaja, kustannustoimittaja ja kriitikko
* Rufus Isaacs Reading (1860–1935), brittiläinen poliitikko, tuomari ja virkamies, Intian varakuningas 1921–1926
* Rufus King (1755–1827), yhdysvaltalainen asianajaja, poliitikko ja diplomaatti
* Rufus May (s. 1968), brittiläinen psykologi
* Rufus Pereira (1933–2012), intialainen katolilainen pappi, eksorkisti ja karismaatikko
* Rufus Rusanen, suomalainen näyttelijä
* Rufus Saikku (1866–1935), suomalainen päätoimittaja, kansanopiston johtaja ja kouluneuvos
* Rufus Sewell (s. 1967), brittiläinen näyttelijä
* Rufus Thomas (1917–2001), yhdysvaltalainen blues- ja soul-muusikko
* Rufus Wainwright (s. 1973), yhdysvaltalais-kanadalainen muusikko

### Roomalaisia, Rufus viimeisenä nimenä

Seuraavilla henkilöillä oli Rufus viimeisenä nimenä, *[[Roomalainen nimi|cognomen]]*:

* Marcus Cluvius Rufus (1. vuosisadalla), roomalainen poliitikko ja historioitsija
* Gaius Musonius Rufus (n. 20/30–98), roomalainen stoalainen filosofi
* Quintus Curtius Rufus (k. 53), roomalainen historioitsija

## Kuvitteellisia Rufus-nimisiä
* Rufus Rymistyir (), taikaministeriön Taikalainvartijaosaston päällikkö Harry Potter -kirjasarjassa
* Kaljurotta Rufus, hahmo Kim Possible -sarjassa

## Muita
* Rufus, tietokoneohjelma, jolla tehdään buuttaavia muistitikkuja ja muistikortteja käyttöjärjestelmän asennusta varten

## Lähteet
* 
* 

### Viitteet
Kelly Holmes

**Kelly Holmes** (s. 19. huhtikuuta 1970 Pembury, Kent) on brittiläinen juoksija. Hänen päälajeinaan olivat 800 metriä ja 1&nbsp;500 metriä. Holmes voitti molemmilla matkoilla kultaa Ateenan olympialaisissa vuonna 2004.

## Ura

Holmes voitti Kansainyhteisön kisoissa vuonna 1994 kultaa 1 500 metrillä. Sydneyn olympialaisissa vuonna 2000 hän oli 800 metrillä kolmas. Kilpailun voittaja, Mosambikin Maria Mutola, tuli myöhemmin hänen harjoittelupartnerikseen, kun Holmes muutti Afrikkaan harjoittelemaan ja asumaan hänen kanssaan.

### Olympialaiset 2004

Ateenan olympialaiset vuonna 2004 olivat Holmesin uran huipennus: hän voitti muut ennakkosuosikit ja voitti kultaa molemmilla päämatkoillaan. 800 metrin juoksukilpailussa ennakkosuosikki Maria Mutola johti vielä loppusuoran auetessa, mutta loppukirinsä ansiosta Holmes vei voiton, ja Mutola oli vasta neljäs. 1&nbsp;500 metrillä Holmes otti kultaa voitettuaan muiden muassa ennakkosuosikki Tatjana Tomašovan.

## Yksityiselämä
Hän työskenteli urheilu-uransa jälkeen armeijassa. Vuoden 2022 kesäkuussa Homes kertoi julkisesti haastattelussa että hän on homoseksuaali.

## Henkilökohtaiset ennätykset

### Ulkoradat

### Sisäradat

## Lähteet
Murray Halberg

**Murray Gordon Halberg** (7. heinäkuuta 1933 Eketahuna – 30. marraskuuta 2022 Auckland) oli uusiseelantilainen kestävyys- ja keskimatkojen juoksija. Hän voitti olympiakultaa 5 000 metrin juoksussa vuonna 1960.

Nuoruudessaan Halberg harrasti rugbyä, jossa hän loukkasi vuonna 1950 vasemman kätensä vakavasti. Tästä sisuuntuneena hän aloitti juoksun, jossa voitti 1951 Uuden-Seelannin nuorten mestaruuden mailin ja kahden mailin juoksuissa. Vuonna 1954 Halberg nimitettiin Uuden-Seelannin joukkueeseen Kansainyhteisön kisoihin, joissa hän sijoittui mailin juoksussa viidenneksi. Vuonna 1956 hän osallistui Melbournen olympialaisiin, jossa sijoittui 1 500 metrin juoksussa yhdenneksitoista.

Vuonna 1958 Halbergista tuli ensimmäinen uusiseelantilainen, joka juoksi mailin alle neljään minuuttiin. Samana vuonna hän voitti Kansainyhteisön kisoissa kolmen mailin juoksun. Näiden saavutuksien ansioista hänet nimitettiin Uudessa-Seelannissa vuoden urheilijaksi. Rooman olympialaisissa 1960 Halberg keskittyi pidemmille matkoille. Hän voitti 5&nbsp;000 metrin juoksun. Samana päivänä hänen maanmiehensä Peter Snell voitti 800 metrin juoksun. Myöhemmin Halberg sijoittui 10 000 metrin juoksussa viidenneksi.

Vuonna 1961 Halberg teki neljä maailmanennätystä. Hän juoksi kahden mailin ennätyksen sisä- ja ulkoradoilla, kolmen mailin ennätyksen sekä oli mukana 4&nbsp;×&nbsp;mailin joukkueessa, joka teki uuden ME:n. Vuonna 1962 Halberg oli Uuden-Seelannin joukkueen lipunkantaja Kansainyhteisön kisoissa. Samoissa kisoissa hän voitti jälleen kolmen mailin juoksun. Halberg lopetti urheilu-uransa Tokion olympialaisissa 1964, joissa hän sijoittui 10&nbsp;000 metrillä seitsemänneksi.

Vuonna 1963 Halberg perusti nimeään kantavan säätiön, joka tukee vammaisia lapsia. Samana vuonna hän otti vastuulleen Uuden-Seelannin vuoden urheilija -palkinnon hallinnan. Vuonna 1988 Halberg aateloitiin ansioistaan urheilussa.

## Lähteet
Eniro

**Eniro AB** on ruotsalainen yhteystietojen hakupalveluja tarjoava yritys. Yrityksen palveluita ovat puhelinluettelot, numeropalvelut sekä internet- ja mobiilipalvelut. Sillä on toimintaa Suomessa, Ruotsissa, Norjassa, Tanskassa ja Puolassa. Se perustettiin vuonna 2000, kun ruotsalaisen teleoperaattorin Telian tytäryhtiö Telia InfoMedia eriytettiin omaksi yhtiökseen.

Eniron palveluksessa on noin 4 650 työntekijää sen ydinmarkkina-alueilla Pohjoismaissa ja Puolassa. Vuonna 2009 Eniron liikevaihto oli 6 581 miljoonaa Ruotsin kruunua ja liiketulos (EBITDA) 1 807 miljoonaa Ruotsin kruunua. Eniro on listautunut Tukholman pörssiin. 

## Eniro Finland
Yritys myi Yritystele-internethakupalvelu joulukuussa 2010 annetun ilmoituksensa eli vain osan toiminnasta Suomessa siten, että jäljelle jäi numeropalvelutoimintaa harjoittava Eniro Sentraali (Oy Eniro Finland Ab).  Sillä on nelisen sataa työntekijää.
Suomessa Eniro toimi kuudella paikkakunnalla – Espoossa, Turussa, Joensuussa, Raumalla, Kajaanissa, Porissa ja Tampereella – ja työllisti parhaimmillaan noin 600 henkilöä. Eniron tuotteita olivat muun muassa Eniro Puhelinluettelot, eniro.fi, Eniro 0 100&nbsp;100 Numeropalvelu, Eniro Kaupunki-info, Suomi24 ja Yritystele. 

Eniro myi Yritystele-internethakupalvelun Bisnode Ab:lle 8. lokakuuta 2010.

Yritys julkaisi 30 puhelinluetteloa, mutta lopetti puhelinluetteloiden tekemisen syksyllä 2010, jolloin Fonecta Oy osti Eniro Finland Oy:n Helsingin Seudun ja Pirkanmaan Puhelinluettelot. Fonectalle siirtyi kaupan mukana myös Keltaiset Sivut -tavaramerkki ja Eniro.fi-domainosoite. Nykyään Eniro toimii 0100100.fi - tavaramerkin alla.

### Eniro.fi
Fonectan ostettua Eniro.fi:n se jatkoi itsenäisenä palveluna Fonecta.fi:n rinnalla. Eniro.fi oli Suomen suosituimpia verkkomedioita ja suosituin valtakunnallinen yhteystieto- ja karttahakupalvelu.

Eniro.fi:n karttapalvelu lanseerasi marraskuussa 2007 ensimmäisenä Suomessa viistoilmakuvat pääkaupunkiseudusta, Turusta ja Tampereesta. Eniro.fi-sivusto uudistui syksyllä 2011, ja se tarjosi yhteystietojen lisäksi muun muassa veneilykarttoja ja mahdollisuuden lähettää tekstiviestejä. Eniro.fi-palvelua käytti viikoittain keskimäärin 700&nbsp;000 eri käyttäjää. Henkilöt-hausta oli voinut hakea nimiä, puhelinnumeroita ja osoitteita kertaluontoista maksua vastaan. Nykyään samat tiedot löytyvät 0100100.fi - palvelusta.

## Katso myös
*Fonecta

## Lähteet

## Aiheesta muualla
*Eniron kotisivu
*Eniro Groupin kotisivu
*Eniro Sentraalin kotisivu
*Suomi24
*Yritystele.fi
Gyanendra

**Gyanendra Bir Bikram Shah Dev** (s. 7. heinäkuuta 1947) oli Nepalin viimeinen kuningas. Hän hallitsi vuosina 2001–2008.

Gyanendra on kuningas Mahendran toiseksi vanhin poika, ja hänet julistettiin kuninkaaksi pikkupoikana kahden kuukauden ajaksi (1950–1951) muun perheen ollessa maanpaossa Intiassa. Tätä kruunausta ei kuitenkaan tunnustettu kansainvälisesti. Hänen isoisänsä Tribhuvan palasi valtaistuimelle pian tämän jälkeen.

## Valtakausi

Gyanendra palasi valtaan 50 vuotta myöhemmin, kun hänen veljenpoikansa Dipendra murhasi suuren osan kuninkaallista perhettä mukaan lukien isänsä, kuningas Birendran, joka oli Gyanendran veli.

Gyanendran veli Birendra oli luonut Nepaliin vuonna 1990 perustuslaillisen monarkian, jossa kuningas näytteli pientä roolia hallituksessa. Gyanendra palautti vallan kuninkaalle 1. helmikuuta 2005 vedoten maan sekasortoiseen tilaan. Huhtikuussa 2006 Kathmandussa alkoivat laajat mielenosoitukset ja lakot kuninkaan suoraa valtaa vastaan. 21. huhtikuuta 2006 Gyanendra julisti, että hän tulee siirtämään vallan uudelle poliittisten puolueiden valitsemalle pääministerille. Tämä ei kelvannut monille puoluejohtajille.

Televisioidussa puheessa 24. huhtikuuta 2006 Gyandera ilmoitti, että tulee palauttamaan aiemman parlamentin entiseen asemaansa. 18. toukokuuta parlamentti hyväksyi yksimielisesti lain, joka riisui kuninkaalta useimmat tämän valtaoikeuksista. 10. kesäkuuta parlamentti hyväksyi lain, joka poisti kuninkaalta veto-oikeuden lakien voimaantuloon. Tämän jälkeen Nepalin kuninkaalla ei ollut enää mitään valtaoikeuksia ja virka oli täysin seremoniallinen.

Nepal julistettiin 28. toukokuuta 2008 tasavallaksi perustuslakia säätävän kokouksen päätöksellä äänin 560–4. Hallitus pyysi kuningasta poistumaan museoksi muutettavasta Narayanhiti-palatsistaan Kathmandusta.

## Perhe
Gyanendra nai Ranan sukuun kuuluvan Komal Rajya Laxmi Devi Shahin 1. toukokuuta 1970. Heillä on kaksi lasta:
* Kruununprinssi Paras Bir Bikram Shah Dev (s. 1971)
* Prinsessa Prerana Rajya Laxmi Devi (s. 1978)

## Kunnianosoitukset

*  Jigme Singyen kruunajaismitali (Bhutan, 1974)
*  Isabella Katolilaisen ritarikunta (Espanja, 1987)

## Lähteet

## Aiheesta muualla
Jaakko Saariluoma

**Eino Jaakko ”Jaska” Saariluoma** (s. 25. heinäkuuta 1967 Helsinki) on suomalainen  näyttelijä, stand up -koomikko, juontaja, käsikirjoittaja ja ohjaaja.

Esiintymisen Saariluoma aloitti taikurina. Yläasteaikana hän kävi taikuri Solmu Mäkelän johtamaa Linnanmäen sirkuskoulua. Vuonna 1983 Saariluoma valittiin junioritaikureiden Suomen-mestariksi. Hän opiskeli vaihto-opiskelijana Yhdysvalloissa Indianapolisissa vuosina 1984–1985 tutustuen ensi kerran standupiin ja amerikkalaiseen draama- ja esiintymisopetukseen. Suomeen palattuaan Saariluoma liittyi Kellariteatteriin, jossa vaikuttivat mm. Irina Krohn, Reidar Palmgren ja Jani Volanen.

Saariluoma valmistui teatteritaiteen maisteriksi Teatterikorkeakoulusta vuonna 1994. Valmistumisensa jälkeen hän oli vuoden kiinnityksellä Lahden kaupunginteatterissa. Saariluoma on tehnyt vierailuja Ryhmäteatterissa, Teatteri Takomossa ja Q-teatterissa, mutta jo vuonna 1996 hän jäi freelanceriksi.

Saariluoma oli mukana MTV3:n keskusteluohjelmaparodiassa *[[W-tyyli]]*, jossa hän esitti päähenkilön André Wickströmin tuottajaa. Hän esiintyi MTV3:n viihdeohjelma *[[Huuma]]n* toisena juontajana yhdessä Lorenz Backmanin kanssa 2005–2007. Saariluoma on myös näytellyt muun muassa elokuvassa *[[Uuno Turhapuro – This Is My Life]]* (2004). Hän juonsi vuosien 2006–2007 vaihteessa kahdeksanosaisen matkailu- ja ruokaohjelman *Viinin viemää – Jaska makujen maisemissa*, jossa hän kiersi kesän Ranskaa, Italiaa ja Espanjaa makujen ja viinien jäljillä. Ohjelman pohjalta toimitettu kirja *Viinin viemää* (Teos, 2006) palkittiin Vuoden matkakirjana.

Ääninäyttelijänä Saariluoma on toiminut muun muassa elokuvassa *[[Tallipihan bilehileet]]*, jossa hänen ääniroolinsa oli Onni. Stand up -koomikkona Saariluoma osaa esiintyä suomen lisäksi ruotsiksi ja englanniksi.

Ylen tuottamassa draamasarjassa *[[Tauno Tukevan sota]]* (2010) Saariluoma näytteli pääroolia, Tauno Tukevaa. Saariluomalla on roolit myös televisiosarjoissa *[[Mr. Mallorca kohteessa]]* (2011–2012), *[[Paparazzit]]* (2012) ja *[[Vedetään hatusta]]* (2010–2012).

Saariluoma juonsi MTV3-kanavan viihdeohjelmaa *[[Putous]]* 2010–2014. Viidennen tuotantokauden ollessa käynnissä Saariluoma ilmoitti jättävänsä ohjelman tekemisen kuluvan tuotantokauden tullessa päätökseen.

Saariluoma nimitettiin Suomen UNICEFin hyvän tahdon lähettilääksi 14. toukokuuta 2014.

Saariluomalla on aikuisiällä todettu ADHD.

## Filmografia
### Elokuvat

### Televisiosarjat ja -elokuvat

#### Juontajana

### Dubbaukset

## Lähteet

## Aiheesta muualla
* 
* 
* Saariluoma Club act!onen sivuilla
* Jaakko Saariluoman haastattelu V-lehdessä (Arkistoitu sivu)
Kademlia

**Kademlia**-algoritmi perustuu tekniikkaan nimeltä hajautettu tiiviste.

Kademliaa käyttävät muun muassa seuraavat vertaisverkkosovellukset:
* eDonkey2000 (Overnet)
* BitTorrent (DHT, suomeksi hajautettu tiiviste)
* eMule (Kademlia)
* RevConnect (Reverse Connect)
Air Vanuatu

oli vanuatulainen lentoyhtiö, jonka pääpaikka oliBauerfieldin kansainvälinen lentoasema Port Vilassa. Se lensi suoria lentoja Aucklandiin, Brisbaneen, Honiaraan, Nadiin, Nouméaan ja Sydneyhin.

anuatun valtio oli omistanut lentoyhtiön kokonaan joulukuusta 1987 lähtien.  Vanuatun hallitus asetti lentoyhtiön selvitystilaan toukokuussa 2024.22. toukokuuta 2024 Solomon Airlines aloitti viikoittaiset suorat lennot Aucklandin ja Port Villan välillä täyttääkseen Air Vanuatun jättämän aukon. 

## Laivasto
Heinäkuussa 2015:

* 2 ATR 72-500
* 1 Boeing 737-800

## Lähteet

## Aiheesta muualla
* Viralliset kotisivut
WOP-projekti

**WOP-projekti** on ESR-osarahoitteinen hanke, jonka päämääränä on nuorten rikollisten elämänhallintataitojen kehittäminen. Vuosina 2001 - 2003 sen suoritti 19 vankia. 

Ohjelman keskimääräinen kesto vankia kohden on noin kuusi kuukautta. Hankkeen kohderyhmänä ovat alle 26-vuotiaat Uudellamaalta kotoisin olevat vangit.

## Mitä hankkeessa tehdään?
* Laaditaan kullekin vangille rangaistuksen jälkeiseen elämään *etenemissuunnitelma*.
* Järjestetään vangeille työnhaku-, talous- ja elämänhallintakoulutusta.
* Tarjotaan vangeille mahdollisuus päihdekuntoutukseen.

## Hankkeen rahoitus ja hallinnointi
Hanke käynnistyi vuonna 2001 ja sille on myönnetty jatkorahoitusta Euroopan sosiaalirahastolta vuoteen 2006 saakka. Hankkeen toteuttaja ja hallinnoija on Keravan vankila yhteistyössä Espoon, Helsingin, Keravan ja Vantaan kaupunkien kanssa. Lisäksi mukana toteuksessa ovat muun muassa kriminaalihuolto, poliisi, alueen Työ- ja elinkeinotoimistot ja Laurea-ammattikorkeakoulu.

## Katso myös
* Rikollisuus
* Päihteet
* ESR

## Aiheesta muualla
*WOP-projektin omat sivut
Air Fiji

Air Fiji oli lentoyhtiö, jonka kotipaikka oli Nausorissa, Fidžillä. Se tarjosi saarten välisiä lentoja Fidžin saaristossa. Sen pääasiallinen tukikohta oli Nausorin kansainvälinen lentoasema, Suvassa ja sen toinen tukikohta sijaitsi Nadin kansainvälisellä lentoasemalla.

Ennen kuin Air Fijin pääkonttori siirrettiin Nausoriin, se sijaitsi Suvassa.

## Historia
Lentoyhtiö perustettiin vuonna 1967 ja se aloitti toimintansa 10. heinäkuuta 1967 nimellä Air Pacific. 29. maaliskuuta 1971 nimi muutettiin muotoon Fiji Air ja helmikuussa 1995 yhtiön nimeksi tuli Air Fiji.

Omistusrakenne oli seuraava:

* Aviation Investments – 55 %
* Fidžin hallitus – 11 %
* Muut osakkeenomistajat – 34 %

Yhtiöllä oli 229 työntekijää maaliskuussa 2007. Air Fiji keskeytti toimintansa kahdeksi viikoksi vuonna 2008. Yhtiö lopetti toimintansa 1. toukokuuta 2009 taloudellisten ongelmien vuoksi.

## Laivasto
Air Fijin laivastoon kuului seuraavat lentokoneet (tilanne joulukuussa 2008):

## Onnettomuudet
**24. heinäkuuta 1999:** Air Fiji -lento 121, Embraer EMB 220 Bandeirante -lentokone (rekisteritunnus DQ-AFN), joka lensi kotimaan lentoa Suvasta Nadiin, törmäsi vuoreen lähellä Delailasakauta. Onnettomuudessa menehtyivät kaikki 17 koneessa ollutta henkilöä. Onnettomuuden syyksi todettiin kapteenin päihtymys.

## Lähteet

## Aiheesta muualla
* Viralliset sivut
Pianosonaatti nro 23 (Beethoven)

Ludwig van Beethovenin **pianosonaatti nro 23** f-molli op. 57, lisänimeltään **Appassionata**, on sävelletty vuosina 1804–1805, jolloin Beethovenin kuulo oli jo huonontunut merkittävästi. Sonaatti julkaistiin vuonna 1807. Lisänimi "Appassionata" ei ole Beethovenin vaan kustantajan keksintö. Appassionata on lähes alusta loppuun synkkä sonaatti, lukuun ottamatta toista osaa (Andante con moto). Sonaattia kritisoitiin aikanaan suuresti: "Beethoven on jälleen päästänyt pahat henget valloilleen, kuten aiemmissakin suurissa sonaateissaan." Sonaatista on myös sanottu, että se "tutkii ihmismielen pimeitä puolia". Sonaatti on omistettu kreivi Franz von Braunschweigille, jonka sisko Josephine oli Beethovenin oppilas. 

## Rakenne
Sonaatissa on kolme osaa
#Allegro assai 
#Andante con moto
#Allegro ma non troppo.

Sonaatin ensimmäisen osan alku on surullinen muttei niin masentava ja myrskyisä kuin tuleman pitää. Kun teema "lähtee liikkeelle", alkaa varsinainen tuska ja ahdistus. Erittäin voimakkaat soinnut sävyttävät teemaa, ja vasemman käden tehtävänä on todella nopea repetitio. Välillä tunnelma rauhoittuu, mutta palaa sitten entistäkin synkempänä takaisin. Osa loppuu hiipuvaan f-molli-sointuun.

Appassionatan toinen osa on muunnelmasarja Des-duurissa, joka perustuu yksinkertaiseen ja kauniiseen teemaan. Osan rauhallisuus muodostaa tehokkaan vastapainon ääriosien dramaattisuudelle. Osa päättyy kuitenkin aggressiiviseen sointuun, joka johdattaa viimeisen osan äärimmäiseen tuskaan. Seuraava osa alkaa tauotta toisen osan jälkeen, *attacca*.

Viimeinen osa *Allegro ma non troppo* on yksi Beethovenin sonaattien hurjimmista finaaleista. Tuska ja ääretön suru pääsevät valloilleen tässä osassa. Osa alkaa aggressiivisilla soinnuilla, joista yksi on oikeastaan toisen osan lopussa. Kun varsinainen teema pääsee valloilleen, tunnelma on synkkä. Oikea käsi soittaa nopeaa säestyskuviota vasemman käden soittaessa vuorotellen melodiaa ylhäältä ja oktaaveja alarekisteristä. Teema perustuu lyhyille, hengästyneille motiiveille, joista koko osa rakentuu. Sonaatin kooda on loppurutistus, jossa pianistin on soitettava loisteliaita staccato-sointuja niin nopeasti kuin mahdollista. Sonaatti saa täten arvoisensa päätöksen.

## Aiheesta muualla
* [Piano Sonata No.23, Op.57 (Beethoven, Ludwig van)](http://imslp.org/wiki/Piano_Sonata_No.23,_Op.57_(Beethoven,_Ludwig_van)) IMSLP / Petrucci Music Library
Zsa Zsa Gábor

**Zsa Zsa Gábor** (, alk. **Sári Gábor**; ) oli amerikanunkarilainen televisio-, elokuva- ja teatterinäyttelijä.

## Varhainen elämä

Gábor syntyi Budapestissa Sári Gáborina, toisena kolmesta sisaruksesta. Hänellä oli vanhempi sisar Magda (1914–1997) ja nuorempi Eva (1919–1995). Vanhemmat olivat Vilmos Gábor (1884–1962) ja Jolie Gábor (1894–1997).

## Ura

Gábor oli aloittanut uransa Wienin näyttämöillä vuonna 1932. Myöhemmin vuonna 1941 Hän muutti Yhdysvaltoihin ja näytteli useissa Hollywoodin B-elokuvissa.

## Yksityiselämä

Avioliitosta Conrad Hiltonin kanssa Gábor sai tyttären Francesca Hiltonin. Gábor oli naimisissa Frédéric von Anhaltin kanssa kuolemaansa asti. Hän kuoli sydänkohtaukseen joulukuussa 2016, vajaat kaksi kuukautta ennen satavuotispäiväänsä. Gáborilla oli yhdeksän aviomiestä.

Avioliittojen lisäksi kerrotaan hänellä olleen suhde Sean Conneryn ja Frank Sinatran kanssa. Gábor väitti, että torjui John F. Kennedyn ja Elvis Presleyn lähentelyt.

Gábor oli yksi lukuisista Bernard Madoffin mittavan pyramidihuijauksen uhreista.

## Filmografia

## Lähteet

## Aiheesta muualla

*
Mesiangervo

**Mesiangervo** eli **niittymesiangervo** (*Filipendula ulmaria*) on ruusukasvien heimoon kuuluva kasvi, jolla on valkoiset, voimakkaasti tuoksuvat kukat. Mesiangervo on Pohjanmaan maakunnan maakuntakukka.

## Ulkonäkö ja koko
Varsi on punaruskea 50&ndash;120 cm korkea, jäykkä. Vartta kiertävät lehdet ovat 2–3 kertaan parilehdykkäiset ja aluslehdet ovat alta harmaita; lehdykät ovat toistamiseen sahalaitaiset, päätölehdykkä selvästi muita isompi. Kukinto on tiheä, kermanvalkoinen kerrannaishuiskilo, joka tuoksuu voimakkaasti medelle. Itse kukat ovat pieniä ja viisilukuisia. Hedelmä on 3 mm kokoinen pähkylä.

Mesiangervo kukkii kesä-elokuussa. Kukinnon voimakas meden tuoksu ja runsas siitepöly houkuttelee etenkin mehiläisiä ja kimalaisia sekä siitepölyä syöviä kärpäsiä. Myös kovakuoriaiset toimivat pölyttäjinä.

## Levinneisyys ja kasvupaikat
Mesiangervo kasvaa luonnonvaraisena koko Euroopassa ja Aasian puolella Turkissa, Kaukasuksella, Mongoliassa ja Länsi-Siperiassa. Se on levinnyt ihmisen mukana Yhdysvaltojen ja Kanadan itäosiin. Suomessa sitä tavataan yleisesti koko maassa tunturipaljakoita lukuun ottamatta rannoilla, ojien varsilla, pakettipelloilla, kosteilla niityillä ja lehdoissa. Mesiangervon näköislaji on sikoangervo (*Filipendula vulgaris*), jota kasvaa Lounais-Suomessa ja Ahvenanmaalla.

## Käyttö
Aromaattisen tuoksunsa vuoksi kasvin lehtiä ja kukintoja on käytetty viinin ja oluen maustamiseen. Mesiangervo on kauppayrtti.

## Vaikuttavat aineosat
Kasvi sisältää salisylaatteja, flavonoideja, eteeristä öljyä, sitruunahappoa ja myrkyllistä glykosidia, joka suurina annoksina voi aiheuttaa päänsärkyä.

## Lähteet

## Aiheesta muualla
* Suomen Lajitietokeskus: Mesiangervo (niittymesiangervo) – ''Filipendula ulmaria''
* Kasviatlas 2022: (Niitty)mesiangervon (''Filipendula ulmaria'') levinneisyys Suomessa.
* Pinkka – Lajintuntemuksen oppimisympäristö: Mesiangervo (''Filipendula ulmaria'')
* Luontoportti: Mesiangervo (''Filipendula ulmaria'')
* Pohjolan kasvien pauloissa: ''Filipendula ulmaria'' – mesiangervo, niittymesiangervo
* Valokki – nettikasvio: Mesiangervo (''Filipendula ulmaria'')
* United States Department of Agriculture (USDA): ''Filipendula ulmaria'' 
* Flora of China: ''Filipendula ulmaria'' 
* Dr. Duke's Phytochemical and Ethnobotanical Databases: *Filipendula ulmaria*  
* Centre for Agriculture and Biosciences International (CABI): ''Filipendula ulmaria'' (queen-of-the-meadow) 
* Pherobase: Floral volatiles of ''Filipendula ulmaria''